stanford-oval/wikipedia huggingface dataset:
Palliatiivinen hoito
Taustaa

Ennen 1900-luvulla tapahtunutta huomattavaa lääketieteen kehitystä parantumattomasti sairaiden potilaiden lähestyvän kuoleman siirtäminen merkittävässä määrin ei ollut mahdollista. Niinpä lääkärien ja hoitajien tehtävänä katsottiin olevan lähinnä oireiden lievittäminen sekä kuolevan henkilön ja tämän läheisten lohduttaminen.
Lääketieteen kehittyessä aiemmin kuolemaan johtaneista sairauksista yhä useampia opittiin hoitamaan siten, että potilas parantui kokonaan ja välitön kuoleman uhka siirtyi vuosien päähän. Toisaalta kuolema on väistämätön, ja osa sairauksista edelleenkin johtaa elämän päättymiseen. Elämää ei siis ole mahdollista jatkaa loputtomiin. 1960-luvulla tämä ristiriita johti mm. Isossa-Britanniassa yhteiskunnalliseen keskusteluun kuolemisen tavasta. Ihmiset olivat huolissaan elämänsä päättymisestä mahdollisesti vasta pitkällisen ja kärsimystä tuottavan kamppailun jälkeen, jota lääkärit olisivat vielä tarpeettomasti (tai jopa potilaan tahtoa vastaan) pitkittäneet.
Käyty yhteiskunnallinen keskustelu johti Britanniassa ns. hospice-liikkeen syntyyn ja ensimmäisten saattohoitokotien perustamiseen. Saattohoidossa tähdättiin parantumattomasti sairaiden potilaiden arvokkuuden säilyttämiseen sekä oireiden lievittämiseen. Suomeen ajatukset levisivät 1980-luvulla ja ensimmäiset saattohoitokodit perustettiin 1980-luvun loppupuolella. Tuolloin Suomessa käytettiin kuolevan henkilön hoitamisesta nimitystä terminaalihoito. Nykykäsityksen mukaan palliatiivinen hoito käsittää seuraavat osa-alueet:
Tukihoito
Oireiden lievitys
Saattohoito
Läheisten tukeminen
Tukihoito

Tukihoidolla tarkoitetaan esim. syöpäpotilaan osalta kaikkia niitä hoitoja, jotka eivät suoraan kohdistu itse kasvaimeen tai sen (tai hoitojen) aiheuttamiin oireisiin. Tällaista hoitoa on esim. potilaan psykososiaalinen hoito, ravitsemusterapia ja infektioiden torjunta. Tukihoitoon ei siis katsota kuuluvan ns. oireenmukaisen hoidon, joka käsitetään omaksi kokonaisuudekseen.
Oireiden lievitys

Oireiden lievittämisellä tarkoitetaan potilaan kaikkien mahdollisten oireiden jatkuvaa seurantaa ja aktiivista hoitamista. Osa oireista saattaa olla jopa varsinaisen sairauden hoitamisen aiheuttamia sivuvaikutuksia (esim. syöpähoitoihin liittyvän solumyrkky-hoidon (kemoterapia) aikaansaamaa). Keskeinen osa palliatiivista hoitoa on usein kivun hoitaminen.
Muita kohteita oireiden lievittämiseen tähtääville hoidoille ovat mm.:
hengenahdistus
psyykkiset oireet
laihtuminen
ruokahaluttomuus
unihäiriöt
väsymys
kuume
oksentelu
yskä
ripuli jne.
Saattohoito

Saattohoidoksi kutsutaan nykyään kuolevan potilaan hoitoa, jossa tavoitteena on varmistaa potilaan mahdollisimman arvokas, oireeton ja aktiivinen loppuelämä. Käsite ei ole vielä täysin vakiintunut palliatiivisen hoidon kentässä, koska mm. oireettomuuden tavoite kuuluu ehkä paremmin oireiden lievittämiseen. Saattohoidon käsite sisältää ajatuksen, joka ei ole varsinaista teknisen hoidon toteuttamista. Saattohoidolla tarkoitetaan siis lähinnä kuolevan potilaan saattamista kuolemaan mahdollisimman arvokkaasti. Saattohoidossa keskeisessä asemassa ovat läsnäolo, kuunteleminen ja lohduttaminen.
Läheisten tukeminen

Palliatiivisen hoidon yhtenä keskeisenä osa-alueena pidetään kuolevan potilaan läheisten tukemista. Läheisten tarvitseman tuen tarve voidaan jakaa karkeasti kolmeen osaan. Kuolevan potilaan läheiset tarvitsevat tukea potilaan sairauden aikana (etenkin sairauden laadun selvitessä), potilaan kuollessa ja potilaan kuoleman jälkeisenä aikana.
Aiheesta muualla

Wikimedia Commonsissa on kuvia tai muita tiedostoja aiheesta .
Palliatiivinen lääketiede – mitä se on? (PDF) Terveysportti. Duodecim. Viitattu 2.5.2010.
Lääkintävahtimestari

Lääkintävahtimestari työskentelee sairaalassa yleisimmin joko päivystyspoliklinikalla tai leikkaussalissa. Toimenkuva vaihtelee hieman työskentelypaikan mukaan ja myös eri toimipaikoissa eroja voi olla. Lääkintävahtimestari on nykyään pelkästään ammattinimike, sillä varsinaista lääkintävahtimestarin koulutusta ei enää ole.
Lähihoitajaksi opiskeleva voi saada valmiudet työhön ensihoidon suuntaavista opinnoista valitsemalla polikliinisen hoitotyön opintokokonaisuuden osaksi opintojaan.
Työnkuva on etenkin suurissa toimipaikoissa erittäin laaja ja kokonaisvaltaista ammattitaitoa vaativa. Kipsaus ja muu immobilisaatiohoito (lastoitus) on klassisesti ollut lääkintävahtimestarien erikoisalaa ja etenkin suuremmissa yksiköissä (yliopistosairaalat, kipsipoliklinikat) sitä toteuttavat lähes yksinomaan lääkintävahtimestarit läheisessä yhteistyössä hoitavan lääkärin kanssa.
Lääkintävahtimestarit avustavat usein kirurgeja erilaisissa toimenpiteissä sekä esimerkiksi murtuneiden raajojen reponoinnissa (paikalleen asettamisessa).
Lääkintävahtimestarit usein myös vastaavat erilaisten lääkintälaitteiden huollosta ja käyttövalmiuden ylläpidosta, joissakin paikoissa myös käytön ohjauksesta. He osallistuvat usein myös käytännön hoitorutiineihin kuten perushoitoon, näytteenottoon, potilaan ohjaukseen sekä yhteydenpitoon potilaan omaisiin.
Leikkaussalissa lääkintävahtimestarit osallistuvat usein potilaan valmisteluun leikkausta varten sekä esimerkiksi asettavat leikkaustason valmiiksi sekä huolehtivat potilaan tarkoituksenmukaiseen leikkausasentoon. Toissijaisia työtehtäviä ovat mm. potilaiden ja vainajien kuljetuksessa avustaminen tarpeen ja resurssien mukaan.
Yleisesti ottaen lääkintävahtimestarilla on jonkinlainen rooli useimmissa hoitoprosesseissa, muun muassa ainakin yliopistosairaaloissa lääkintävahtimestari on virallinen traumatiimin jäsen.
28 viikkoa myöhemmin

| 28 viikkoa myöhemmin> 28 Weeks Later |
| --- | --- |

Ohjaaja:  Juan Carlos Fresnadillo
Käsikirjoittaja:  Juan Carlos Fresnadillo
Tuottaja:  Danny Boyle Alex Garland
Säveltäjä:  John Murphy
Kuvaaja:  Enrique Chediak
Leikkaaja:  Chris Gill
Tuotantosuunnittelija:  Mark Tildesley
Pääosat:  Robert Carlyle Catherine McCormack Mackintosh Muggleton Imogen Poots Jeremy Renner Rose Byrne
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Fox Atomic
Levittäjä:  Fox Searchlight Pictures Netflix Disney+
Ensi-ilta:   11. maaliskuuta 2007  7. syyskuuta 2007
Kesto:  99 minuuttia
Alkuperäiskieli:  englanti
Budjetti:  15 000 000 $
Tuotto:  n. 64 200 000 $
Edeltäjä:  28 päivää myöhemmin
Seuraaja:  28 vuotta myöhemmin
Aiheesta muualla
IMDb 
Elonet
AllMovie
Infobox OKNimi-testi OK: 
28 viikkoa myöhemmin on Juan Carlos Fresnadillon ohjaama ja Danny Boylen tuottama zombiaiheinen kauhuelokuva vuodelta 2007. Elokuvan pääosissa ovat Robert Carlyle, Catherine McCormack, Mackintosh Muggleton, Imogen Poots, Jeremy Renner ja Rose Byrne. 28 viikkoa myöhemmin on jatko-osa vuoden 2002 elokuvalle 28 päivää myöhemmin.
Tuotanto

Elokuvalle on suunniteltu jatko-osaa, 28 kuukautta myöhemmin, joka kuitenkaan ei ole edennyt. Vuonna 2024 ohjaaja Danny Boyle ilmoitti elokuvan jatko-osan, 28 vuotta myöhemmin, olevan tuotannossa. Kyseiselle elokuvalle on myös suunnitteilla kolme jatko-osaa.
Juoni

Elokuva alkaa edellisen osan raivotautiepidemian keskelle sijoittuvalla kohtauksella jossa joukko selviytyjiä piileskelee raivotautisilta pienellä maatilalla. He päästävät sisään taloon terveen pojan, jonka myötä myös raivotautiset löytävät heidät. Yksi selviytyjistä, Don, onnistuu pakenemaan samalla jättäen vaimonsa Alicen raivotautisten armoille.
28 viikkoa myöhemmin raivotautiset menehtyvät nälkään ja Yhdysvaltain asevoimien johdolla Nato lähettää joukkoja etsimään hengissä selviytyneitä siviilejä. Sotilaiden yrittäessä palauttaa Britanniaa ihmisille elinkelpoiseksi, siviilejä siirretään Lontoon Isle of Dogsin kaupunginosassa sijaitsevalle alueelle jossa asuu 15 000 raivotautisilta selviytynyttä brittipakolaista. Donin lapset Andy ja Tammy saapuvat kaupunkiin, jossa he tapaavat jälleen isänsä. Don kertoo heille, mitä Alicelle tapahtui.
Andyn ja Tammyn rikkoessa karanteenirajoja he löytävät Alicen elävänä. Hän on taudinkantaja, mutta immuuni sen oireille. Alice eristetään selliin jossa Don kuitenkin onnistuu vierailemaan, ja heidän suudellessa Don muuttuu raivotautiseksi. Don tappaa Alicen ja alkaa systemaattisesti tartuttaa kaupunkilaisia, jolloin yhdysvaltalaisjoukkojen tarkka-ampujille annetaan käsky eliminoida kaikki saastuneet ja siviilit. Lopulta sotilaita komentava prikaatinkenraali Stone määrää suihkuhävittäjiä pommittamaan kaupungin napalm-pommeilla, joka tappaa suuren osan saastuneista ja siviileistä. Merkittävä osa kuitenkin onnistuu selviytymään kaupungin tuhosta kuten Don, joka osoittaa älyllisiä merkkejä suojautuessaan pommituksilta sekä tarkkaillessaan lapsiaan.
Andy ja Tammy yhdessä majuri Scarlet Levyn ja kersantti Doylen kanssa pakenevat kaupungista ja ottavat yhteyden helikopteripilotti Flynniin, joka kertoo hakevansa heidät Wembley Stadiumilta. Pian Stone käskee sotilaita käyttämään kemiallisia aseita tappamaan kaupungista paenneet raivotautiset ja siviilit. Andy, Tammy, Levy ja Doyle huomaavat myrkkykaasusta muodostuneen pilven lähestyvän heitä, mutta he selviytyvät kaasulta suojautumalla henkilöautoon. Liekinheittimillä aseistautuneet sotilaat kuitenkin tappavat Doylen, ja kolmikko pakenee Lontoon metroon.
Metroasemalla kolmikon kimppuun hyökkää Don, joka tappaa Levyn ja puree Andya. Tammy ampuu Donin, minkä jälkeen hän huomaa että myös Andy on äitinsä tavoin immuuni virukselle. Andy ja Tammy pääsevät lopulta Wembley Stadiumille, jossa Flynn vie heidät helikopterilla pois Yhdistyneestä kuningaskunnasta.
Loppukohtaus sijoittuu 28 vuorokautta elokuvan tapahtumien jälkeen. Kohtauksessa nähdään Flynnin helikopterin jäännökset, ja tunnistamaton ranskalaisella korostuksella puhuva henkilö pyytää apuvoimia helikopterin radiossa. Viimeisessä kohtauksessa kourallinen raivotautisia juoksee hylätyn Pariisin poikki kohti Eiffelin tornia.
Näyttelijät

| 0 | 1 | 2 |
| --- | --- | --- |
|   Robert Carlyle   | … |  Donald "Don" Harris   |
|   Catherine McCormack   | … |  Alice Harris   |
|   Mackintosh Muggleton   | … |  Andy Harris   |
|   Imogen Poots   | … |  Tammy Harris   |
|   Jeremy Renner   | … |  kersantti Doyle   |
|   Rose Byrne   | … |  majuri Scarlett Ross   |
|   Raymond Waring   | … |  Sam   |
|   Harold Perrineau   | … |  Flynn   |
|   Idris Elba   | … |  prikaatinkenraali Stone   |
|   Amanda Walker   | … |  Sally   |
|   Shahid Ahmed   | … |  Jacob   |
|   Garfield Morgan   | … |  Geoff   |
|   Emily Beecham   | … |  Karen   |
Soundtrack

Elokuvan soundtrackin sävelsi brittiläinen John Murphy.
Soundtrack > Kappaleet

| --- | --- |
 28 Theme (3:57)  Welcome to Britain (2:25)  Helicopter Chase (1:41)  Fire-bombing London (2:38)  Theme 1 (1:53)  Walk to Regents Park (2:54)  Kiss of Death (2:53)  Don Abandons Alice (2:59)  London Deserted (2:24)  Go Go Go! (2:10):  Theme 2 (2:33)  Knock Knock – Cottage Attack (2:30)  Night Watch (1:56)  Code Red (2:29)  Going Home (2:38)  Tammy Kills Her Dad (2:20)  Crowd Breaks Out (1:48)  Outbreak (3:06)  Leaving England (2:36)  Theme 3 (End Credits) (2:38)
Aiheesta muualla

28 viikkoa myöhemmin virallinen sivusto Internet Archivessa. (englanniksi)
Ilja Rautsi: 28 viikkoa myöhemmin (2007)  22.8.2007. Elitisti.
Erikoisjääkärit

Erikoisjääkärit on Suomen puolustusvoimien maavoimien erikoisjoukko. Erikoisjääkäreitä koulutetaan Utin jääkärirykmentissä. Erikoisjääkärit koulutetaan toimimaan vaativissa erikoisjoukkotehtävissä Suomessa ja tarvittaessa ulkomailla.
Erikoisjoukkokurssille voivat hakea kaikki reservin aliupseerin tai upseerin koulutuksen saaneet asevelvolliset, jotka ovat iältään alle 25-vuotiaita. Erityisistä syistä kurssille voidaan hyväksyä myös 25–30-vuotiaita henkilöitä. Erikoisjoukkosotilaat saavat monipuolisen ase- ja ampumakoulutuksen, lääkintäkoulutuksen sekä kattavan siirtymismenetelmäkoulutuksen, johon kuuluvat muun muassa laskuvarjohypyt, vesistökoulutus sekä yhteistoiminta helikopterien kanssa.
Valinta koulutukseen tapahtuu pääsykokeiden kautta. Esivalinta tehdään hakupapereiden perusteella ja sen läpäisseet kutsutaan kaksivaiheiseen valintakokeeseen. Ensimmäinen vaihe valintakokeesta on kaksipäiväinen ja se järjestetään tammikuussa. Painopiste ensimmäisen vaiheen valintakokeessa on fyysisten ominaisuuksien testaamisessa.
Ensimmäisen vaiheen hyväksytysti suorittaneet kutsutaan toiseen, maalis-huhtikuussa järjestettävään nelipäiväiseen vaiheeseen.
Erikoisjoukkokurssi on kestoltaan 12 kuukautta ja laajuudeltaan 60 osaamispistettä. Kurssi jakautuu viiteen osajaksoon, joista jokainen päättyy tasomittauksena suoritettavaan väliarviointiin.
Erikoisjoukkokurssin osajaksot ovat
partiokurssi (15 osp)
taistelu rakennetulla alueella (10 osp)
tiedustelu (15 osp)
vaikuttaminen (15 osp)
kenttäkelpoisuuden ja kokonaisvaltaisen toimintakyvyn kehittäminen ja ylläpito (5 osp).
Erikoisjoukkokurssille valitut henkilöt ovat Puolustusvoimissa sopimussotilaan määräaikaisessa virkasuhteessa. Koulutusajalta maksetaan palkkaa. Kurssilaiset kustantavat itse majoituksensa ja ruokailunsa.
palkkaus noin 2 000 euroa/kuukausi (sisältää peruspalkan + lisät)
työaika 116,15 h/kolmen viikon jakso
vuosilomaa 2 päivää/kuukausi.
Erikoisjoukkokurssin hyväksytty suorittaminen on edellytyksenä jatkaa Puolustusvoimien ammattialiupseerin tehtäviin erikoisjääkärinä ja taistelusukeltajana.
Pääsyvaatimukset

Kokonaan suoritettu varusmiespalvelus
Reservin upseeri- tai aliupseerikoulutus
Hyvä fyysinen kunto (pääsykoe)
Tarkka väriaisti, normaali kuuloaisti ja normaali näköaisti
Hyvä uimataito ja kohtuullinen hiihtotaito
Ei rikosrekisteriä
Vähintään B-luokan ajokortti
Ikä alle 25 vuotta palveluksen alkaessa, erikoistapauksissa 25–30-vuotias voidaan hyväksyä
Karsivia tekijöitä ovat mm. vaikeat allergiat ja ihosairaudet
Joey

| Joey |
| --- | --- |

Tyyli:  Tilannekomedia
Kestoaika:  22 min
Luoja(t):  Shana Goldberg-Meehan   Scott Silveri
Pääosissa:  Matt LeBlanc,   Drea de Matteo,   Paulo Costanzo,   Andrea Anders,   Jennifer Coolidge,   Miguel A. Núñez Jr.
Alkuperämaa:   Yhdysvallat
Alkuperäiskieli:  englanti
Verkko:   NBC   MTV3  Sub
Esitetty:  9. syyskuuta 2004 – 7. maaliskuuta 2006
Jaksoja:  46
Palkinnot
Voitetut:  BMI TV Music (2005) People's Choice (2005)
Ehdokkuudet:  Golden Globe (2005) Teen Choice (2005) Excellence in Production Design (2005)
Aiheesta muualla
IMDb 
Joey on yhdysvaltalainen tilannekomedia, jossa seurataan Frendien hahmon Joey Tribbianin (Matt LeBlanc) elämää hänen muutettuaan Los Angelesiin. Sarjan pilottijakso nähtiin Suomessa 24. huhtikuuta 2005.
Rooleissa

| 0 | 1 | 2 |
| --- | --- | --- |
|  Matt LeBlanc  | … |  Joey Tribbiani   |
|  Drea de Matteo  | … |  Gina Tribbiani   |
|  Paulo Costanzo  | … |  Michael Tribbiani   |
|  Andrea Anders  | … |  Alex Garrett   |
|  Jennifer Coolidge  | … |  Bobbie Morganstern   |
Joeyn hahmo

Frendeissä Joey oli vähä-älyinen ja lapsellinen mutta silti mukava naistenmies, joka oli aina tukemassa ystäviään. Joey-sarjassa hahmo muuttui epäsosiaaliseksi mieheksi, jonka oli hankalaa saada ystäviä, samalla kun hänellä oli vaikeuksia rakkauselämässään.lähde?
Vastaanotto

Sarjan menestyneen pilotin jälkeen sen katsojaluvut romahtivat nopeasti, jonka vuoksi se lopetettiin jo toisen tuotantokauden jälkeen.lähde? Complex-sivusto on kutsunut sarjaa yhdeksi huonoimmista tilannekomediasarjoista sekä yhdeksi huonoimmista spin-off sarjoista.
Jaksot > Ensimmäinen tuotantokausi

| # | Alkuperäinen |
| --- | --- |
1: Pilot
2: Joey and the Student
3: Joey and the Party
4: Joey and the Book Club
5: Joey and the Perfect Storm
6: Joey and the Nemesis
7: Joey and the Husband
8: Joey and the Dream Girl, Part 1
9: Joey and the Dream Girl, Part 2
10: Joey and the Big Audition
11: Joey and the Road Trip
12: Joey and the Plot Twist
13: Joey and the Taste Test
14: Joey and the Premiere
15: Joey and the Assistant
16: Joey and the Tonight Show
17: Joey and the Valentine's Date
18: Joey and the Wrong Name
19: Joey and the Fancy Sister
20: Joey and the Neighbor
21: Joey and the Spying
22: Joey and the Temptation
23: Joey and the Breakup
24: Joey and the Moving In
Jaksot > Toisen tuotantokauden jaksojen nimet

| # | Alkuperäinen | Suomen TV:ssä |
| --- | --- | --- |
| 1 | Joey and the Big Break, Part 1 | Joey ja koe-esiintyminen, osa 1/2 |
| 2 | Joey and the Big Break, Part 2 | Joey ja koe-esiintyminen, osa 2/2 |
| 3 | Joey and the Spanking | Joey ja kuriton lapsitähti |
| 4 | Joey and the Stuntman | Joey ja sijaisnäyttelijä Chuck |
| 5 | Joey and the House | Joey ja talokaupat |
| 6 | Joey and the ESL | Joey ja englannin kieli |
| 7 | Joey and the Poker | Joey ja pokeripeli |
| 8 | Joey and the Sex Tape | Joey ja seksimenneisyys |
| 9 | Joey and the Musical | Joey ja musikaali |
| 10 | Joey and the Bachelor Thanksgiving | Joey ja poikamiehen kiitospäivärituaalit |
| 11 | Joey and the High School Friend | Joey ja eräs tietty koulutoveri |
| 12 | Joey and the Tijuana Trip | Joey ja matka Meksikon Tijuanaan |
| 13 | Joey and the Christmas Party | Joey ja suuret joulukutsut |
| 14 | Joey and the Snowball Fight | Joey ja lumisota patiolla |
| 15 | Joey and the Dad | Joey ja vähättelevä isä |
| 16 | Joey and the Party for Alex | Joey ja Alexin syntymäpäivä |
| 17 | Joey and the Big Move | Joey ja tulinen muutto |
| 18 | Joey and the Beard | Joey ja hämäysseuralaisen rooli |
| 19 | Joey and the Critic | Joey ja murskakriitikko |
| 20 | Joey and the Actor's Studio | Joey ja Actor's Studio |
| 21 | Joey and the Holding Hands | Joey ja kädestä pitämisen kauneus |
| 22 | Joey and the Wedding | Joey ja häät |
Aiheesta muualla

Joey NBC.comin sivuilla
Joey Internet Movie Databasessa (englanniksi)
| --- | --- |
Tuotantokaudet :  Ensimmäinen kausi (Mistä kaikki alkoi)  ·  Toinen kausi  ·  Kolmas kausi  ·  Neljäs kausi  ·  Viides kausi  ·  Kuudes kausi  ·  Seitsemäs kausi  ·  Kahdeksas kausi  ·  Yhdeksäs kausi  ·  Kymmenes kausi (Loppu)
Hahmot :  Monica Geller  ·  Rachel Green  ·  Phoebe Buffay  ·  Joey Tribbiani  ·  Chandler Bing  ·  Ross Geller
Luojat :  David Crane  ·  Marta Kauffman
Musiikki:  ”I'll Be There for You”
Aiheeseen liittyvät artikkelit:  Joey  ·  Rachel-kampaus  ·  Central Perk
Constantin Brâncoveanu

Constantin Brâncoveanu
Constantin Brâncoveanu (1654 – 15. elokuuta 1714) oli Valakian ruhtinas vuodesta 1689 kuolemaansa saakka. Valakia oli tuolloin osa Osmanien valtakuntaa.
Brâncoveanu syntyi Craioveștin pajarisuvun kartanossa Brâncovenissa. Hän kasvoi setänsä Constantin Cantacuzinon talossa. Hän sekaantui setänsä ja ruhtinas Șerban Cantacuzinon väliseen valtataisteluun ja nousi valtaistuimelle jälkimmäisen kuoltua oudoissa olosuhteissa. Alun perin setä tuki häntä, mutta myöhemmin he ajautuivat väkivaltaiseen kilpailuun. Brâncoveanu karkotti Constantinin, joka alkoi ajaa poikaansa Ștefan Cantacuzinoa Valakian ruhtinaaksi kilvoitellen Osmanien valtakunnan suosiosta Brâncoveanun kanssa.
Hallinto

Brâncoveanu oli suuri kulttuurin tukija ja hänen hallintonsa aikana Bukarestiin perustettiin kirjapaino, joka Anthim Iberialaisen johdolla painoi romanialaisia, kreikkalaisia, slaavilaisia, arabialaisia, turkkilaisia ja georgialaisia teoksia. Hänen aikanaan Valakiaan rakennettiin lukuisia uusia julkisia rakennuksia sekä kirkkoja ja temppeleitä eri uskontojen edustajille. Hänen hallintonsa aikainen rakennustyyli on nimetty hänen mukaansa brâncovenesque-tyyliksi. Kulttuuri- ja rakennusprojektit lisäsivät valtakunnan kuluja ja siksi myös osmanihallinnon verotuspainetta alueella.
Verojen nousu Valakiassa vuorostaan vaikutti Brâncoveanun pyrkimyksiin itsenäistää ruhtinaskuntansa. Hän pyrki luomaan osmanihallinnon vastaisia salaisia liittolaissuhteita aluksi Habsburgeihin ja sittemmin Pietari Suuren Venäjään.
Venäjän–Turkin sota

Venäjän–Turkin sodan alettua Pietari joukkoineen marssi Valakian pohjoisen naapurin Moldovan alueelle. Brâncoveanu alkoi pelata erittäin riskialtista poliittista peliä tavoitteidensa saavuttamiseksi.
Moldovan ruhtinas Dimitrie Cantemir oli Brâncoveanun vanha kiistakumppani, jonka ruhtinaskauden Brâncoveanu oli onnistunut keskeyttämään suostuttelemalla pajareita ja osmaneita valitsemaan tilalle hänen vävypoikansa Constantin Ducan. Cantemir oli kuitenkin saanut valtaistuimensa takaisin Ducan suistettua hallintonsa talouden heikkoon tilaan.
Venäläisarmeijan saapuessa Brâncoveanu neuvotteli valakialaisten loikkaamisesta Pietari Suuren joukkoihin. Tsaari, jonka armeija ei ollut kovin suuri lahjoi ruhtinasta useilla lahjoilla. Tieto tästä kantautui osmanihallitsija sulttaani Ahmed III:lle, joka määräsi Cantemirin vangitsemaan kapinoijan joko elävänä tai kuolleena. Samaan aikaan tahollaan vastaavia ajatuksia omannut Cantemir oli luonut oman liittolaissuhteensa Pietarin kanssa ja hän päättikin loikata Venäjän keisarin puolelle. Brâncoveanu, jonka motiivit Valakian itsenäistämiseen olivat todennäköisesti olleet enemmän vaurauteen sidotut, kuin ihanteikkaat, päätti yrittää pysytellä voittajan puolella kävi miten kävi.
Brâncoveanu keräsi joukkonsa Moldovan rajan lähellä olevaan Urlațiin. Siellä hän valmistautui kahdenlaiseen tulevaisuuteen. Mikäli Pietarin joukot marssisivat Valakiaan hän voisi tarjota apuaan tsaarille, ollen samalla valmis osmanien vastahyökkäyksen tukemiseen, mikäli kohtalo olisi edullisempi Istanbulin vallalle. Kun osa hänen pajareistaan vaihtoi leiriä Pietarin puolelle hän näki tarpeelliseksi viimein valita puolensa ja palautti vaivihkaa tsaarilta saamansa lahjat.
Venäjän–Turkin sota > Kuolema

Osmanihallinto oli kuitenkin selvillä hänen uskaliaasta pelistään. Pietarin hävittyä sodan Ahmed III suisti Brâncoveanun vallasta ja vangitsi hänet Istanbulissa olevaan Yedikulen linnakkeeseen. Siellä häntä kidutettiin, jotta hän paljastaisi piilottamansa omaisuuden. Hän ja neljä hänen poikaansa mestattiin 15. elokuuta 1714 yhdessä päärahastonhoitaja Enache Văcărescun kanssa.
Văcărescun sihteerin Anton Maria Del Chiaron mukaan teloitettujen päät ripustettiin seipäiden nokkiin ja niitä kuljetettiin ympäri Istanbulia. Kansa olisi tarinan mukaan kuitenkin osoittanut mieltään tätä vastaan, jolloin ruumiit oli määrätty heitettäväksi Bosporinsalmeen, josta kristityt kalastajat olisivat poimineet ne haudattavaksi Halchin luostariin.
Perintö

Osmanien valtakunta asetti Valakian pajarihallinnon tilanne kreikansukuiset fanariootit.
Brâncoveanun koko hallinnon aika mustamaalautui juonittelun vuoksi aikalaishistoriankirjoituksessa, jonka tekijöihin lukeutui myös hänen vastustajansa Dimitrie Cantemir kirjoissaan Historia Hieroglyphica ja Historia Incrementorum atque Decrementorum aulae Othomanicae.
Kuolemansa vuoksi ortodoksinen kirkko pitää Brâncoveanua ja hänen poikiaan marttyyreina. Kirkon mukaan osmanit yrittivät kääntää heitä muslimeiksi ja teloittivat nämä epäonnistuttuaan. Heidät julistettiin marttyyripyhimyksiksi 1992.
Piteștissä oleva Constantin Brâncoveanun yliopisto on nimetty hänen kunniakseen.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki  Alankomaat  Puola  Vatikaani 
Henkilöt:  Deutsche Biographie  DDB 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Aminatou Haidar

| Aminatou Haidar |
| --- | --- |

Henkilötiedot
Syntynyt: 24. heinäkuuta 1966 tai 1967 El Aaiún, Espanjan Sahara
Muut tiedot
Tunnustukset:  Robert F. Kennedyn ihmisoikeuspalkinto (2008)   Civil Courage Prize (2009)   Right Livelihood -palkinto (2019)
Järjestö:  Collective of Sahrawi Human Rights Defenders
Aminatou Haidar (arab. أحمد علي حيدر أميناتو‎‎; s. 24. heinäkuuta 1966 tai 1967 El Aaiún, Espanjan Sahara) on sahrawikansaan kuuluva ihmisoikeusaktivisti ja Länsi-Saharan itsenäisyyden puolestapuhuja.